
KONKURSA OBJEKTA APSKATE 10.05.2024., 24.05.2024.

2024. gada 10. un 24. maijā notika atkārtota Saeimas metu konkursa objekta apskate Rīgā, Jēkaba ielā 11.
Pēc Saeimas nama apskates tika uzdoti sekojoši jautājumi, sniegtas šādas atbildes:
	JAUTĀJUMS:

	ATBILDE:


	10.06.2024.

	1. Vai pagalma tehniskās telpas 1. stāvā būtu iekļaujamas piedāvājumā? Jautājums ir par pagalma izmantošanu.
	Saeimas nama iekšpagalms 1.stāva līmenī pašlaik tiek izmantots tehniskām/ saimnieciskām vajadzībām (piegādēm, atkritumu konteineru novietošanai u.c.). Ņemot vērā, ka Saeimas namam ir nepieciešama saimnieciskā/tehniskā zona, ir plānots, ka tā tiek atstāta iekšpagalma 1.stāva līmenī. Metu konkursa skaidrojošajā aprakstā iespējams iekļaut iekšpagalam atjaunošanas koncepciju, t.sk. piegādes plūsmu risinājumu var izskatīt arī citādāk nekā tas ir pašlaik, bet jāņem vērā, ka piegādēm Saeimas namam ir jābūt nodrošinātām un tās nedrīkst traucēt Saeimas nama funkciju izpildi. 

	2. Starp Arsenāla ēku un Saeimas namu ir neapbūvēts zemes laukums, kas netiek izmantots, vai to var izmantot šī konkursa ietvaros?
	Zemes vienība starp Arsenālu un Saeimas namu nav Latvijas Republikas Saeimas īpašums, bet, ņemot vērā, ka zemes vienība atrodas valsts īpašumā, izstrādājot Saeimas nama nākotnes vīziju, iespējams izvērtēt šīs zemes vienības izmantošanas iespējas. Saeimas namam pieguļošās teritorijas ir pilsētas teritorijas, kuras ir paredzēts izmantot Saeimas nama nākotnes vīzijā pilsētvides izveidei, drošības pasākumu nodrošinājumam, u. c.. Saeimas nama atjaunošanas koncepcijā iespējams iekļaut teritoriju, kas ir norādīta metu konkursa projektēšanas programmā.

	3. Apmeklētāju piekļuve Saeimas ēkas publiskajām telpām, piemēram, uz bibliotēku, kafejnīcu? Kādas plānotas drošības prasības??
	Pašlaik Saeimas nams ir veidots, kā viena, slēgtas piekļuves zona, kas nav brīvi pieejama apmeklētājiem.
Lai atvērtu Saeimas namu sabiedrībai, nākotnes vīzija ir paredzēt dalītas piekļuves (kontroles) zonas: publisko zonu (bibliotēka, kafejnīca, konferenču centrs), kas būtu brīvi pieejama apmeklētājiem ar minimālu drošības kontroli;  deputātu un darbinieku zonu – kas būtu pieejama tikai ar caurlaidēm vai apmeklētājiem, kuri iepriekš pieteikušies un kuriem, uz apmeklējuma laiku, tiek izsniegtas caurlaides.
Tādējādi Saeimas namā tiktu nodalītas plūsmas, kur deputātu un darbinieku zonā bez caurlaidēm nebūtu iespējams tikt. Vienlaikus publiskā zona būtu pieejama apmeklētājiem, t. sk. nodrošinot arī iespēju deputātiem tikties ar apmeklētājiem. 

	4. Kādi drošības pasākumi tiek veikti, piemēram, pandēmijas režīmā?
	Pandēmijas režīmā Saeimas nams tiktu slēgts apmeklētājiem. Nākotnes vīzijā ir jāparedz, ka atsevišķas Saeimas nama zonas var tikt slēgtas pēc nepieciešamības, t.sk. gadījumos, kad Saeima namu apmeklē nozīmīgi viesi u.c.


	5. Pie bibliotēkas ir divi kabineti, vai tos var izvietot citur?
	Pie bibliotēkas telpām pašlaik atrodas vēsturiskais Valsts prezidenta un Ministru prezidenta kabineti. Publisko zonu var veidot savādāk un esošās telpas izmantot citu funkciju nodrošināšanai, bet koncepcijā jāparedz telpas, kurās uzturēties augstām apmatpersonām, ierodoties Saeimas namā (līdz sēdes sākumam, sēdes starpbrīžos utml.). Telpas, kuru izvietojumu nevar mainīt ir Sēžu zāle,  reprezentācijas zāles un Saeimas prezidija telpas, pārējo telpu izvietojumu un funkcionalitāti ir iespējams mainīt. 

	6. Pagrabs objekta apskatē nebija iekļauts, bet vai var tajās telpās piedāvāt risinājumu?
	Pagraba telpu funkcionalitāte šī metu konkursa ietvaros nav jārisina, 

	7. Jautājums par noliktavu telpu izmantošanu?
	Iekšpagalam 1. stāva līmenī atrodas noliktavu telpas, kuras tiek intensīvi izmantotas. Esošo telpu plānojumu un izmantošanu iespējams mainīt, bet jāņem vērā, ka ēkā ir jāparedz telpas tehniskajai un saimnieciskajai funkcijai, kuru pašlaik trūkst. Iekšpaglama telpās atrodas arī pacēlājs ar kuru tiek nogādātas preces uz kafejnīcas/virtuves telpām.

	8. Jūs teicāt ka pietrūkst telpas darbinieku kabinetiem. Ja tiek izbūvētas telpas jumta līmeni, vai tad arī pietrūktu?
	Kopumā Saeima virzās uz “atvērta biroja” darba telpu koncepciju, ar nodalītu funkcionālo zonējumu. Metu konkursā bija vēlme iekļaut arī darbinieku telpu koncepciju, bet, apzinot lielo darba apjomu nodevumam konkursā, tā tika izņemta no projektēšanas programmas. Detalizēts darba telpu sadalījums un izvietojums  tiks risināts būvprojekta stadijā. Blakus Saeimas namam atrodas vēl vairākas Saeimas ēkas, kurās izvietotas Saeimas funkciju nodrošināšanai nepieciešamās darba telpas, t.sk. deputātu kabineti, un kurās nākotnē arī var būt paredzētas darba vides pārmaiņas. Ja Metu konkursa piedāvājumā būs pilnvērtīgi izmantotas visas Saeimas nama telpas, t.sk. izveidotas papildu telpas jumta līmenī, tas dos iespēju funkcionālāk un racionālāk izmantot arī pārējās Saeimas ēkas telpas. 

	9. Kā notiek piegāde kafejnīcai?
	Piegāde tiek veikta līdz ēkas iekšpagalmam, no kura tālāk piegādei līdz kafejnīcas/virtuves telpām tiek izmantots pacēlājs. Autotransporta atrašanās pašlaik iekšpagalmā nav pieļaujama, pagrabstāva pārseguma konstrukciju tehniskā stāvokļa dēļ.

	10. Kur deputāti liek virsdrēbes?
	Deputātiem virsdrēbes ir iespēja atstāt garderobē, kas atrodas Saeimas nama cokolstāvā. Bet tā kā lielākā daļa no deputātu kabinetiem atrodas Jēkaba ielā 16 (ēka pretīm Saeimas namam), siltajā laikā deputāti pārvietojas starp Saeimas ēkām bez virsdrēbēm, atstājot tās savos kabinetos. 

	11. Jautājums par labiericību apmeklētājiem ar kustību traucējumiem 
	Pašlaik Saeimas namā nav pietiekams skaits labierīcību cilvēkiem ar kustību traucējumiem.  Kopumā ēkā ir jārisina vides pieejamības jautājums, t.sk. paredzot labierīcības cilvēkiem ar kustību traucējumiem gan publiskajā zonā, gan deputātu un darbinieku zonā. 

	12. Jautājums par balkoniņu Klostera ielas pusē  
	Balkons ir neatņemama fasādes daļa, izmantots tiek reti, piemēram, karoga nomaiņai.

	24.05.2024.

	13. Vai vestibils, caur kuru nācām Saeimā, ir tas, kurā ikdienā cilvēki bieži uzturas? Vai tiek izmantotas durvis no Jēkaba ielas?
	Ikdienā deputāti, Saeimas nama darbinieki un apmeklētāji izmanto ieeju no Jēkaba ielas puses. Ieeju no Jēkaba ielas puses izmanto arī cilvēki ar kustību traucējumiem, jo tajā ir nodrošināta vides pieejamība.  
Galvenajā Saeimas vestibilā ir centrālās durvis (no Klostera ielas puses), kuras tiek izmantotas  ļoti nozīmīgos svētkos, kur tiek sagaidīts prezidents, diplomātiskais korpuss un citi nozīmīgi viesi, kā arī tiek vestas ekskursiju grupas. Atkarībā no pasākuma veida, viesi dodas vai nu uz Sēžu zāli un reprezentācijas telpām (augšā pa kāpnēm 2.stāvs), vai pie Saeimas priekšsēdētājas (3.stāvs).

	14. Ekskursiju dalībnieki var ierasties dažādos laikos. Vai deputātu un ekskursiju plūsmas pārklājas?
	Apmeklētāju ekskursijas nenotiek Saeimas sēžu darba laikā. Lielākoties apmeklētāju un deputātu plūsmas mēģina salāgot tā, lai varētu nodrošināt abas funkcijas. Tāda ir arī galvenā doma – Saeimai jābūt atvērtai un arī ekskursiju ziņā ievērojam šo atvērtības principu.


	15. Vairāki kabineti Saeimas namā ir tukši, neizmantoti. Šādu pieeju jūs vairāk negribētu turpināt?
	šobrīd atsevišķas telpas Saeimas namā nav izmantotas telpas tehnisku iemeslu dēļ. Pēc Saeimas nama pārbūves ir plānota šo telpu izmantošana Saeimas funkciju nodrošināšanai 

	16. Vai ideālajā variantā jebkurš varētu vienkārši ienākt bibliotēkā?
	Jā. Turklāt pašlaik bibliotēkā izvietota tikai aptuveni viena trešā daļa no krājuma, kas ir Saeimas rīcībā, pārējais ir izvietots ēkas pagrabstāvā. Bibliotēka ir vieta, kuru paredzēts padarīt publiskāku. Šobrīd, lai apmeklētu  bibliotēku ir pieteikšanās kārtība, jo nevar nodalīt plūsmas. 
Ikdienā bibliotēku izmanto deputāti, darbinieki, kas lasa specifisko literatūru. 

	17. Vai bibliotēkā gribētu izvietot arī pārējās 2/3 krājuma daļas vai arī tas nav iespējams?
	Visdrīzāk, tas nebūs iespējams, ja vien nebūvēsim jaunas telpas, kas nav paredzēts Saeimas nama pārbūves koncepcijā.

	18. Vai goda sardzei ir sava palīgtelpa?
	Nav un koncepcijā netiek prasīta  

	19. Kāpēc Sēžu zālē nav gaisa?
	Ēkas ventilācijas sistēma ir tehniski nolietojusies un nespēj pilnvērtīgi nodrošināt nepieciešamo gaisa mikroklimatu, t.sk. gaisa apmaiņu Sēžu zālē intensīvas lietošanas laikā. 
Sēžu zālē esošais apgaismojuma risinājums nespēj nodrošināt pietiekamu apgaismojuma līmeni.
Deputātu darba vietu aprīkojums nav ergonomisks un tās ir slikti apgaismotas.  Meta konkursa ietvaros ir jādomā kā darba vidi padarīt ergonomiskāku, vienlaikus nodrošinot tās pilnvērtīgas izmantošanas iespējas arī cilvēkiem ar dažāda veida funkcionāliem traucējumiem, t.sk. ratiņkrēslos.

	20. Ko deputāti uzskata par labiem parlamenta piemēriem citviet pasaulē?
	Parlamenti ir dažādi. Šobrīd Vīnes un Helsinku parlaments ir atjaunots, līdz ar to iespējams iepazīties ar citu valstu parlamentu atjaunošanas un pārbūves pieredzi.

	21. Vai Sēžu zāles izvietojums ir labs?
	Pusloks ir labs izkārtojuma veids, jo pēc mūsu politiskās tradīcijas deputāti sēž pēc politiskās piederības   – pusloks nodrošina kreiso, centrisko un labējo sektoru.
Ņemot vērā, ka diezgan daudzi deputāti pāriet no sasaukuma uz sasaukumu, šis Sēžu zāles darba vietu izvietojuma formāts ir atzīts par vienu no labākajiem, kāds ir. Arī redzamība no pašlaik esošā darba vietu izvietojuma puslokā ir iespējami labākā,  rindās to tik labu nevarētu panākt, neraugoties uz to, ar kādiem tehniskajiem līdzekļiem tā tiktu nodrošināta. Arī citviet pasaulē izvietojums ir līdzīgs, izņemot, piemēram, Lielbritāniju, kur izvietojums vēsturiski ir lineārs. Pēc oriģinālā Eižena Laubes projekta starpkaru periodā deputāti sēdēja pēc klases principa, rindās. 1990. gados tika nolemts radīt pusloku. Puslokā ir paredzētas vietas visiem deputātiem, ministriem un Valsts prezidentam.
Ir arī viesu sektors, jo visas Saeimas sēdes ir atklātas.

	22. Vai balsošanas zālē notiek dažādas izstādes?
	Balsošanas zālē tiek organizēti dažādi pasākumi - dažādi atceres pasākumi, valstiski nozīmīgu grāmatu atvēršanas svētki, tematiskās izstādes, balsošana ar biļeteniem u.c. Ja Saeimā būtu atvērtā (publiskā) zona, tad izstādes un lielākā daļa no šiem pasākumiem tiktu organizēti publiskajā zonā.

	23. Vai galds Sarkanajā zālē tiek transformēts?
	Jā, tas sastāv no vairākām daļām, kas nepieciešamības gadījumā tiek transformēts uz citas formas galdu (ovāls, apaļš).  Sakarā ar to, ka  trūkst tehniskās telpas, galdi tiek sanesti koridoros, kas nenodrošina normatīvajiem aktiem atbilstošas pārvietošanās iespējas gaiteņos, kā arī, bieži pārnēsājot, galda detaļas tiek bojātas. Pielāgot šo zāli dažādām vajadzībām un formātiem, visu laiku ir diezgan liels un nepārtraukts darbs. Tāpēc metu konkursā viens no grafiskajiem nodevumiem ir Sarkanā zāle, kuru ir jāparedz multifunkcionālu, transformējamu un ērti pielāgojamu dažādām vajadzībām.

	24. Vai šo platformu (jumta terasi), kas šobrīd tiek izmantota tehnoloģisko iekārtu, apkalpošanai, deputāti redz kā vietu, kur varētu iznākt laukā?
	Skatoties kopumā, Saeimā šobrīd trūkst telpas. Iespējams, izbūvējot jumta stāvu tā būtu vieta, kurā ierīkot neformālu darba telpu, arī tikšanās vietu, racionāli izmantot šobrīd neizmatojamu ēkas daļu. 

	25. Vai mēdz būt tā, ka sēdes un balsojumi notiek pēc darba laika?
	Sēžu darba organizācija šobrīd ir tāda, ja sēde ieielgst līdz plkst. 19.00–20.00 vakarā, tad tā tiek  pārtraukta un turpināta nākamajā sēžu dienā. Šādas situācijas ir reti un metu konkursā šim aspektam nevajadzētu atsevišķi pievērst uzmanību.

	26. Vai smēķētava paliks kā konkursa uzdevums?
	Metu konkursa projektēšanas programmā smēķētavas telpas atsevišķi nav uzsvērtas. Saeimas nama plānojuma koncepcijas varianti ir atkarīgi no arhitektu radošās domāšanas. 

	27. Vai konkursā vajag vizualizāciju?
	Metu konkursa projektēšanas programmā ir norādīts vizuālizāciju nodevuma apjoms.


	28. Ko Jūs domājat ar "iedod rokrakstu"? Vai to, ka mets iedod ideju?
	Ja metu konkursa rezultātā piedāvātā Saeimas nama vizuālās koncepcijas ideja ir tāda, par kuru žūrija saka: "Šis ir tas, ko mēs realizējam!", tad tālāk jau no tās rodas viss tālākais koncepts. No sākuma ir jāsaprot, vai ideja konceptuāli būs realizējama un tad secīgi būs nākamie projekta īstenošanas etapi.

	29. Konkursā ir minētas mēbeļu un interjera prasības?


	Jā, metu konkursa projektēšanas programmā, sakidrojošā apraksta nodevumā ir paredzēta interjera koncepcija, t.sk. mēbeļu risinājumi. Sākotnēji gribam saprast arhitekta metu konkursā izvirzīto līniju/vīziju un tad attīstīt to tālāk.

	
	

	PAPILDUS UZDOTIE JAUTĀJUMI

	Jautājums par metu konkursa projektēšanas programmas 5.4.7. punktu, kur tiek prasīts izstrādāt Saeimas priekšsēdētāja darba telpas, Katra Prezidija locekļa darba telpas, 5.4.7.2 tipveida vadītāja līmeņa darba kabinetu un 5.4.7.3. atvērtā plānojuma biroju. Saeimas nama vizītē pagājušajā piektdienā tika runāts, ka  visas biroju telpas, izņemot Saeimas priekšsēdētāja darba telpu, ir tikušas izņemtas no prasībām, lai samazinātu metu konkursa darba apjomu. Vēlamies apstiprinājumu šim mutiskajam komentāram.
	Metu konkursa nodevums ir uzskaitīts Nolikuma 7.5. punktā un Projektēšanas programmas 6. punktā, attiecīgi:
Nolikuma 7.5.1.4. punkts un projektēšanas programmas 6.1.4. punkts nosaka, ka atsevišķu telpu plānojuma koncepcija, norādot mēbeļu izkārtojumu un to parametrus, vides pieejamību, vizualizācija/-s ar raksturīgajiem telpu interjera dizaina elementiem, mēbelēm, šādas funkcionalitātes telpām:
• Saeimas sēžu zālei un viesu sektoram, ievērtējot 5.4.1. punkta norādes, un akustikas, apgaismojuma koncepcijas/intensitātes un iekārtu izvietojuma risinājumus;
• Sarkanai zālei, ievērtējot 5.4.2.1., 5.4.2.2. un 5.4.2.3. punktu norādes un akustikas, apgaismojuma koncepcijas/intensitātes un iekārtu izvietojuma risinājumus;
• Saeimas nama publiskai zonai (Lielais vestibils, ieeja no Jēkaba ielas, lasītavas zona, ēdināšanas zona, apmeklētāju centra zona, labierīcības), ievērtējot 5.4.3., 5.4.4.
un 5.4.5. punktu norādes.
• Saeimas priekšsēdētāja darba telpām, atbilstoši 5.4.7.1. punktā noteiktajam.

	Uz kāda formāta planšetēm ir jānoformē meta grafiskais materiāls
	Grafiskais materiāls ir jānoformē uz A0 planšetēm.

	Projektēšanas programmas punkts 5.4.7.1 Kāds būtu vēlamais prezidija locekļa darba kabineta un pārrunu telpu lielums? Vai ir trūkumi esošajām telpām 3. stāvā, kādi tie ir?
	Saeimas Prezidija locekļa kabinetā, būtu nepieciešams paredzēt mēbeles darba vietai un dokumentu novietošanai, savukārt apspriežu telpās būtu nepieciešams apspriežu galds apmērām 4 personām. Telpu platība ir jāparedz tāda, lai nodrošinātu to funkcionālu un ērtu izmantošanu.
Metu konkursa mērķis ir saņemt arhitekta redzējumu par Saeimas darba telpu/vides vizuālo koncepciju. 

	Projektēšanas programmas punkts 5.4.7.1 Cik liela (cik personām) jāparedz deputātu lounge tipa telpa?
	Iespējamais cilvēku skaits, kas varētu vienlaicīgi uzturēties lounge tipa telpās varētu būt apmēram 20 cilvēki.



